**Așteaptă**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Așteaptă...

Așteaptă până când

Se stârnește eternul din

Noi,

Ca o frunză care,

Încetinită-n seva sa,

Atinge vântul

În cădere

Umplându-l de toate

Visurile sale,

De toate speranțele

Și de lentoarea în care

Își mișcă spațiile...

Așteaptă până când

Ochii mei vor

Dormi lângă ai tai,

Ca două cântece mute,

Umbrite de somnie

Și de dor...

Așteaptă până când ultima

Rază de soare o

Întâlnește pe prima,

Găsindu-și sursa

În același gând...

Așteaptă până la noapte-

Când te voi îmbrățișa

În al meu vis,

Până la limita dintre noi-

În care ne-am pironit

Ca-ntr-un adânc

De nedescris...

Așteaptă...